Ású Moab: Éyə Ǹtondôbə Sabaod, Zambá Ísraɛ̂l a kɔ́bɔ ná: Zǎ ákyaí ámalá ású Nébo, a nə ǹdámán ! Osɔ́n ai nyɔ́l ésə Kiryatáim ǎ nɔŋɔban yǎ, ǹgungúl tísɔn ǹdzyéán ai osɔ́n ó ku yǎ á sí; 2məndóg mə́ Moab mə́ man yǎ ! Bə́ ngábu yǎ ésɔ̌g ámalá ású díé á Heshbôn, bɔ́ nâ: "Ǹkāŋán, bǐ vāā nyé á zāŋ məyɔŋ !" Ǎ Madmén, waa wayǐ fə dib anyu, okəŋ bítá ó yə́mə ai wa á kpím. 3Miǹyón myásɔ̄ á Horonáim: "Bilíg bilíg ! M̀bə̂ dzam ! 4Moab ǎ ku ya á sí, bɔ́n bóé báyōn. 5Ǹkǒl Luhith, bábɛ̄d wā bə́ yóno ! Owé, ai məsigǐ yā Horonáim, báwōg bīkígá bí ámalá.